b'\n_START_ARTICLE_\nHenry Poole & Co\n_START_SECTION_\nHistorie\n_START_PARAGRAPH_\nVirksomheden \xc3\xa5bnede i 1806 p\xc3\xa5 Brunswick Square, og var oprindeligt specialiseret i skr\xc3\xa6ddersyet milit\xc3\xa6rt\xc3\xb8j, og var s\xc3\xa6rligt popul\xc3\xa6r blandt officerer omkring laget ved Waterloo. I 1846 flyttede man til Savile Row efter grundl\xc3\xa6ggeren, James Poole, var d\xc3\xb8d. Henry Poole fortsatte virksomheden frem til sin d\xc3\xb8d i 1876, og blev efterfulgt af sin f\xc3\xa6tter Samuel Cundey. Cundey kom til at l\xc3\xa6gge et stort pr\xc3\xa6g p\xc3\xa5 Henry Poole & Co, og familien drev skr\xc3\xa6dderhuset i fem generationer frem til de nuv\xc3\xa6rende ejere Angus Cundey og hans s\xc3\xb8n Simon._NEWLINE_Firmaet er stadig kongelig hofleverand\xc3\xb8r og leverand\xc3\xb8r af retskapper til Lord Chamberlain, og man fremstillede uniformer til 200-\xc3\xa5rs jubil\xc3\xa6et for slaget ved Trafalgar. Henry Poole & Co bliver ogs\xc3\xa5 krediteret som opfinder af smokingen. I 2006 fejrede man firmaets 200-\xc3\xa5rs jubil\xc3\xa6um med en omm\xc3\xb8blering af v\xc3\xa6rkstedet, og i 2007 fik man igen fremstillet et tekstil, der var blevet gjort ber\xc3\xb8mt af Winston Churchill.\n_START_SECTION_\nSmokingen\n_START_PARAGRAPH_\nI 1860 fremstillede Henry Poole en kort smokingjakke (egentlig en slags rygejakke) til prinsen af Wales til at bruge under uformelle aftenselskaber p\xc3\xa5 Sandringham House. Det var grundl\xc3\xa6ggende en sort kjolejakke uden sk\xc3\xb8der. I 1886 bes\xc3\xb8gte James Potter fra Tuxedo Parki New York City London blev blev efterf\xc3\xb8lgende inviteret til at bes\xc3\xb8ge prinsen i Sandringham House henover en weekend. Han blev r\xc3\xa5det til at han kunne f\xc3\xa5 en rygejakke hos prinsens skr\xc3\xa6dder, Henry Poole & Co._NEWLINE_Da Potter vendte tilbage til New York bar han sin rygejakke p\xc3\xa5 Tuxedo Club og andre medlemmer begyndte snart efter at f\xc3\xa5 lave kopier til dem selv. De endte med at bruge den som deres uformelle uniform for herremiddage. Som resultat heraf blev rygejakken kendt som en tuxedo eller nogle gange blot tux i USA.'